Proiect

**GUVERNUL REPUBLICII MOLDOVA**

**HOTĂRÎRE nr.\_\_\_\_\_**

**din\_\_\_\_\_\_\_\_\_\_\_\_\_\_\_**

**Cu privire la aprobarea proiectului de lege pentru modificarea şi**

**completarea unor acte legislative**

 Guvernul HOTĂRĂŞTE:

 Se aprobă şi se prezintă Parlamentului spre examinare proiectul de lege cu privire la modificarea şi completarea unor acte legislative.

|  |  |
| --- | --- |
| **PRIM-MINISTRU**Viceprim-ministru, ministru al afacerilor externe şi integrării europene | **Pavel FILIP**Andrei Galbur |
| Contrasemnează:Viceprim-ministru, ministru economiei |  Octavian Calmîc |
| Ministrul sănătăţii | Ruxanda Glavan |
| Ministrul agriculturii şi industriei alimentare Ministrul justiţiei  | Eduard GramaVladimir Cebotari |

***Proiect***

**Parlamentul Republicii Moldova**

**Lege**

**pentru modificarea şi completarea unor acte legislative**

Parlamentul adoptă prezenta lege organică.

**Articolul I** – Legea nr. 1100-XIV din 30 iunie 2000 cu privire la fabricarea şi circulaţia alcoolului etilic şi a producţiei alcoolice (republicată în Monitorul Oficial al Republicii Moldova 2010, nr. 98-99, art. 293), cu modificările şi completările ulterioare, se completează după cum urmează:

1. La articolul 1:

noţiunea „*producţie alcoolică*” se completează în final cu cuvintele: „bere, bere specială, băutură pe bază de bere”;

după noţiunea „*băutură alcoolică tare*” se completează cu noţiunile „*bere*”, „*bere specială*” şi „*băutură pe bază de bere (mix de bere)*” cu următorul cuprins:

*„bere*– producţie alcoolică spumoasă, saturată cu dioxid de carbon, obţinută prin fermentarea mustului de bere preparat din malţ pentru fabricarea berii, hamei şi/sau produse din hamei, apă şi drojdie de bere fără adaos de alcool etilic, aromatizatori şi aditivi gustativi.

*bere specială*– bere obţinută prin fermentarea mustului de bere preparat din malţ pentru fabricarea berii şi/sau cereale nemalţificate, hamei şi/sau produse din hamei sau din bere, cu diversificarea caracteristicilor organoleptice şi fizico-chimice prin utilizarea zahărului sau a siropurilor de zaharuri şi/sau a materiilor prime vegetale, fructelor, pomuşoarelor, sau a produselor de prelucrare a acestora, şi/sau a aditivilor alimentari gustativi şi aromatici naturali.

„*băutură pe bază de bere (mix de bere)*– producţie alcoolică, fabricată pe bază de bere, cu utilizarea zaharului sau a siropurilor de zaharuri şi/sau a materiilor prime vegetale, fructelor, pomuşoarelor, sau a produselor de prelucrare a acestora, şi/sau a aditivilor alimentari gustativi şi aromatici cu concentraţia alcoolică de cel mult 7 % în volum.

1. La articolul 3 alin. (1) şi din (2) litera c) se abrogă.
2. Articolul 17 alineatul (3) se completează cu litera n) cu următorul cuprins:

„ n) valoarea nutritivă şi energetică, substanţe uscate pentru bere, bere specială şi băuturi pe bază de bere.”

**Articolul II –**Legea nr. 1227-XIII din 27 iunie 1997 cu privire la publicitate (Monitorul Oficial al Republicii Moldova, 1997, nr. 67-68, art. 555), cu modificările şi completările ulterioare,se modifică şi se completează după cum urmează:

1. Articolul 19, alineatul (1), va avea următorul cuprins:

 „(1) Publicitatea şi promovarea producţiei alcoolice nu trebuie să fie difuzată:

 a)la posturile radio şi televiziune, inclusiv teleshoping-ul, între orele 6.00-22.00.

b)în presa periodică şi mijloacele de informare în masa de orice tip, inclusiv prin intermediul internetului, reţelelor telefonice, telegrafice, trimiterilor poştale;

 c) în cinematografe;

 d) prin intermediul publicităţii exterioare aplicată prin sistemele de comunicare vizuală specificate la articolul 16, alin. (1)\*.

 e) prin plasarea în interiorul şi exteriorul transportului public şi taxi şi pe biletele de călătorie;

 g) prin prezentarea publică în afara ariei prevăzute pentru comercializare, distribuirea gratuită a producţiei alcoolice sau comercializarea la un preţ mai mic decât cel stabilit, în afara expoziţiilor specializate în domeniu;

 h) în formă de organizarea a diferitor activităţi, inclusiv prin trageri la sorţ, competiţii, concursuri, jocuri, loterie, care să provoace interesul faţă de producţia alcoolică;

 j) prin sponsorizarea pentru producţia alcoolică a evenimentelor şi activităţilor destinate tinerilor cu vârsta sub 18 ani;

 k) prin creareaimpresii că consumul de alcool contribuie la obţinerea de succese în plan personal, social, sportiv sau la ameliorarea stării fizice ori psihice a consumatorului;

l) să discrediteze abţinerea de la consumul de alcool, să conţină informaţii despre calităţile terapeutice pozitive ale alcoolului şi să prezinte conţinutul înalt al acestuia în diverse produse drept o valoare deosebită;

m) prin adresarea directă sau indirectă a minorilor ori să folosească imaginea sau relatările persoanelor ce se bucură de autoritate în rîndurile lor;

n) prin încurajarea consumului nociv de băuturi alcoolice ori să prezinte într-o lumină negativă abstinenţa sau moderaţia;

o) prin evidenţierea conţinutului de alcool al băuturilor.

**Articolul III –**Legea nr. 713-XV din 6 decembrie 2001 privind controlul şi prevenirea consumului abuziv de alcool, consumului ilicit de droguri şi de alte substanţe psihotrope (Monitorul Oficial al Republicii Moldova, 2002, nr. 36–38, art. 208), se completează după cum urmează:

 Articolul 4, alineatul (1) se completează cu litera i) cu următorul cuprins:

„ i) interzicerea difuzării mesajelor ce ţin de publicitatea şi promovarea producţiei alcoolice în instituţiile de învăţământ şi în cele medicale.”

**Articolul IV-** Codul audiovizualului al RM nr. 260-XVI din 27 iulie 2006 (Monitorul Oficial al Republicii Moldova, 2006, nr. 131 - 133, art. 679) cu modificările şi completările ulterioare, se modifică şi completează după cum urmează:

1. Articolul 19, alineatul (11), după sintagma „băuturile alcoolice” se completează cu sintagma „şi producţia alcoolică”.
2. Articolul 191,alineatul (8), după sintagma „băuturile alcoolice” se completează cu sintagma „şi producţia alcoolică”.

**PREŞEDINTELE PARLAMENTULUI ANDRIAN CANDU**